14. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 670/5 της 7/20 Φεβρ. 1978 (ΦΕΚ Β΄ 142) Περί οργανώσεως Γραφείων Πολιτικής Σχεδιάσεως Εκτάκτου Ανάγκης εις Οργανισμούς αρμοδιότητος Υπουργείου Δημοσίων Έργων. Έχοντες υπ’ όψει: α)Τας διατάξεις του Ν.Δ. 17/74 άρθρ. 12 «περί Πολιτικής Σχεδιάσεως Εκτάκτου Ανάγκης». β)Τας διατάξεις του Ν.Δ. 107/73 άρθρ. 6 «περί χορηγήσεως Αναστολών Κατατάξεως εις Εφέδρους εν Επιστρατεύσει» γ)Την από 4 Ιουν. 1977 πρότασιν του Υπ. Δημοσίων Έργων, αποφασίζομεν: 1.Συνιστώμεν Γραφείον Πολιτικής Σχεδιάσεως Εκτάκτου Ανάγκης εις τον Οργανισμόν Αποχετεύσεως Θεσσαλονίκης αρμοδιότητος του Υπ. Δημοσίων Έργων περιληφθέντα εις τον Πίνακα Α΄ Κατηγορίας υπό του Συμβουλίου Αναστολών Κατατάξεως. 2.Το συνιστώμενον Γραφείον ΠΣΕΑ του ως άνω Οργανισμού υποχρεούται εις τον χειρισμόν θεμάτων Πολιτικής Σχεδιάσεως Εκτάκτου Ανάγκης επί τη βάσει των αποφάσεων και οδηγιών του εποπτεύοντος Υπουργείου Δημοσίων Έργων ίνα καταστή δυνατή η αποτελεσματική συμβολή του εις την αντιμετώπισιν εκτάκτων αναγκών εν ειρήνη και εν πολέμω. 3.Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. 